มหาวิทยาลัยราชภัฏรำไพพรรณี

มหาวิทยาลัยราชภัฏรำไพพรรณี (อังกฤษ: Rambhai Barni Rajabhat University) เป็นสถาบันอุดมศึกษาสังกัดกระทรวงการอุดมศึกษา วิทยาศาสตร์ วิจัยและนวัตกรรม ตั้งอยู่เลขที่ 41 หมู่ที่ 5 ตำบลท่าช้าง อำเภอเมืองจันทบุรี จังหวัดจันทบุรี อยู่ห่างจากตัวเมืองจันทบุรี 6 กิโลเมตร บริเวณสามแยกเขาไร่ยา ด้านหนึ่งของมหาวิทยาลัยติดกับถนนรักศักดิ์ชมูล อีกด้านหนึ่งติดกับถนนสุขุมวิท มีเนื้อที่ 720 ไร่ 3 งาน ประวัติ มหาวิทยาลัยราชภัฏรำไพพรรณีจัดตั้งครั้งแรกในชื่อ วิทยาลัยครูจันทบุรี เมื่อวันที่ 15 มิถุนายน พ.ศ. 2515 ณ บริเวณวังสวนบ้านแก้ว อดีตที่ประทับของสมเด็จพระนางเจ้ารำไพพรรณี พระบรมราชินีในรัชกาลที่ 7 ซึ่งภายหลังพระองค์พระราชทานให้กระทรวงศึกษาธิการ โดยกรมการฝึกหัดครูในขณะนั้น จัดตั้งเป็นวิทยาลัยครู และพระราชทานทุนประชาธิปกให้กับวิทยาลัยครู รวมทั้งในปีถัดมา (พ.ศ. 2516) ยังพระราชทานตราศักดิเดชน์ ซึ่งเป็นตราประจำพระองค์พระบาทสมเด็จพระปกเกล้าเจ้าอยู่หัว พระบรมราชสวามี เป็นตราประจำวิทยาลัยอีกด้วย ต่อมาเมื่อเดือนมีนาคม พ.ศ. 2528 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานพระบรมราชานุญาตให้อัญเชิญพระนามาภิไธยของสมเด็จพระนางเจ้ารำไพพรรณี พระบรมราชินี เป็นนามของวิทยาลัย ว่า วิทยาลัยรำไพพรรณี จากนั้นเมื่อวันที่ 21 มิถุนายน พ.ศ. 2533 สมเด็จพระสังฆราชเจ้า กรมหลวงวชิรญาณสังวร ได้ประทานคติธรรมประจำวิทยาลัยรำไพพรรณีว่า “ปณฺฑิโต นิปุณํ สํวิเธติ” แปลว่า “บัณฑิตย่อมฉลาดจัดการ” ต่อมาเมื่อวันที่ 14 กุมภาพันธ์ พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้พระราชทานนามว่า สถาบันราชภัฏรำไพพรรณี จากนั้นเมื่อวันที่ 15 มิถุนายน พ.ศ. 2547 ได้เปลี่ยนเป็น มหาวิทยาลัยราชภัฏรำไพพรรณี ตามพระราชบัญญัติมหาวิทยาลัยราชภัฏ สัญลักษณ์ประจำมหาวิทยาลัย ปรัชญามหาวิทยาลัย เป็นสถาบันอุดมศึกษาเพื่อการพัฒนาท้องถิ่น ค่านิยมของมหาวิทยาลัย "ผลงานสัมฤทธิ์ มีจิตสาธารณะ"ความหมายตามภาษาอังกฤษ "APM" (Achievement-Public Mind) A : Achievement งานมีผลสัมฤทธิ์ P : Public จิตสาธารณะ M : Mind เสียสละ ซื่อสัตย์ มีคุณธรรม คติธรรมประจำมหาวิทยาลัย ปณฺฑิโต นิปุณํ สํวิเธติ แปลว่า “ บัณฑิตย่อมฉลาดจัดการ” ตราประจำมหาวิทยาลัยราชภัฏ ตรามหาวิทยาลัย เป็นรูปวงรีสองวงล้อมตราพระราชลัญจกรของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่พระองค์พระราชทานให้แก่มหาวิทยาลัยราชภัฏ ภายในวงรีด้านบนเป็นอักษรภาษาไทยเขียนว่า "มหาวิทยาลัยราชภัฏรำไพพรรณี" ด้านล่างเป็นอักษรภาษาอังกฤษเขียนว่า "RAMBHAI BARNI RAJABHAT UNIVERSITY" สีประจำมหาวิทยาลัย สีประจำมหาวิทยาลัยราชภัฏรำไพพรรณี ได้แก่ สีชมพู-เขียว สีเขียว หมายถึง ความเจริญงอกงามและเป็นสีประจำวันพุธ ซึ่งเป็นวันพระราชสมภพของพระบาทสมเด็จพระปกเกล้าเจ้าอยู่หัว รัชกาลที่ 7 สีชมพู หมายถึง ความเมตตากรุณา สุภาพอ่อนโยน นับเป็นคุณธรรมสำคัญของผู้เป็นครูและเป็นสีประจำวันอังคาร ซึ่งเป็นวันพระราชสมภพ ของสมเด็จพระนางเจ้ารำไพพรรณี พระบรมราชินีในรัชกาลที่ 7 ดอกไม้ประจำสถาบัน ดอกไม้ประจำสถาบัน คือ ดอกชัยพฤกษ์ คณะ คณะครุศาสตร์ คณะวิทยาศาสตร์และเทคโนโลยี คณะวิทยาการจัดการ คณะมนุษยศาสตร์และสังคมศาสตร์ เก็บถาวร 2017-02-20 ที่ เวย์แบ็กแมชชีน คณะเทคโนโลยีการเกษตร คณะเทคโนโลยีอุตสาหกรรม คณะนิติศาสตร์ คณะวิทยาการคอมพิวเตอร์และเทคโนโลยีสารสนเทศ คณะอัญมณีศาสตร์และประยุกต์ศิลป์ เก็บถาวร 2016-09-23 ที่ เวย์แบ็กแมชชีน คณะนิเทศศาสตร์ คณะพยาบาลศาสตร์ คณะสหเวชศาสตร์ (โครงการจัดตั้ง)67 คณะสัตวแพทยศาสตร์ (โครงการจัดตั้ง)67 คณะศิลปกรรรมประยุกต์และการออกแบบ (โครงการจัดตั้ง)67 คณะเภสัชศาสตร์ (โครงการจัดตั้ง)67 สถาบัน/ศูนย์และหน่วยงานในมหาวิทยาลัย สถาบันวิจัยและพัฒนา สำนักวิทยบริการและเทคโนโลยีสารสนเทศ เก็บถาวร 2010-02-12 ที่ เวย์แบ็กแมชชีน ศูนย์เทคโนโลยีสารสนเทศ หอสมุดกลาง เก็บถาวร 2009-05-06 ที่ เวย์แบ็กแมชชีน เทคโนโลยีการศึกษา เก็บถาวร 2016-10-28 ที่ เวย์แบ็กแมชชีน สำนักศิลปวัฒนธรรมและพัฒนาชุมชน ศูนย์พัฒนาความเข้มแข็งของชุมชนและท้องถิ่น เก็บถาวร 2012-01-14 ที่ เวย์แบ็กแมชชีน สำนักงานอธิการบดี เก็บถาวร 2016-11-19 ที่ เวย์แบ็กแมชชีน กองกลาง เก็บถาวร 2016-11-19 ที่ เวย์แบ็กแมชชีน กองพัฒนานักศึกษา เก็บถาวร 2010-02-02 ที่ เวย์แบ็กแมชชีน กองบริการการศึกษา เก็บถาวร 2016-11-25 ที่ เวย์แบ็กแมชชีน กองนโยบายและแผน บัณฑิตวิทยาลัย เก็บถาวร 2011-07-09 ที่ เวย์แบ็กแมชชีน ศูนย์สหกิจศึกษาและพัฒนาอาชีพ อ้างอิง แหล่งข้อมูลอื่น มหาวิทยาลัยราชภัฏรำไพพรรณี